
La 28 iulie 2023 s-au împlinit 79 de ani de la mai putin 
cunoscutul atentat la viata marelui patriot roman, Maresalul 
lon Antonescu. Reluam un mai vechi text publicat în 
Revista ART-EMIS în anul 2015 (Redacţia). 


Olăneşti. O mică localitate aflată sub umbra pădurilor şi a 
muntelui, binecuvântată cu ape tămăduitoare. O localitate 
unde şi-au găsit loc de popas, linişte şi alinarea suferințelor 
nenumărați oameni anonimi, dar şi personalităţi istorice. La 
începutul anilor '60, bariera de cale ferată care despärtea 
Râmnicul de trecerea peste Olt s-a lăsat în faţa a două 
maşini; un „3um” negru şi o „Bonra”. În ,3un” era 
Gheorghe Gheorghiu-Dej care venea deseori la Olăneşti 
să se trateze, iar în „Bonra” se afla garda personală a celui 
“ care scosese trupele sovietice din România. La atât se 
rezuma garda personală a lui Gh. Gheorghiu-Dej. Unul din 
: agenţii de pază a coborât din maşină şi a mers la cabina 
cantonierului somându-l să ridice bariera. A fost refuzat 
_ categoric. Riscul era enorm. După ce trenul a trecut, 
maşinile au plecat lăsându-l pe bietul om cu teama că fie 
va fi arestat, fie îşi va pierde slujba. A doua zi a fost chemat 
la şeful gării, care i-a înmânat din partea lui Gheorghiu-Dej 
; suma enormă pe atunci de 3.000 de lei (echivalentul a cca. 
(imagesistorles/istarle/ Atentat. la_ MaresâD salarii ale unui muncitor), drept recompensă „pentru că 
79_ani-2023.jpg) şi-a facut datoria!”. Vă inchipuiti cum s-ar petrece lucrurile 
astăzi, când trece actualul excursionist al statului român? 
Geamurile fumurii ale maşinilor blindate - nu două, ci noua - girofaruri, sirene, surle si trambite... Ar fi 
în stare să pună barierele invers - pe calea ferată - ca să treacă navetistul săptămânal cu convoiul 
care blochează circulația pe Valea Oltului... 


In urmă cu aproape opt decenii, la Olăneşti, unde ctitorise şi o bisericuţă (dărâmată după instalarea 
regimului comunist), poposea uneori şi Conducătorul Statului, Mareşalul lon Antonescu. Fără tam- 
tam, aproape pe nestiute. Nu este niciun secret că Maresalul avea o gardă personală simbolică: 
câţiva ofiţeri şi câţiva militari cu grade inferioare care-l însoțeau şi care-i asigurau paza. Nu s-a pus 
niciodată problema suplimentării efectivului acestei mici echipe de gardă de corp. Dimpotrivă, Şeful 
S.S.|., Eugen Cristescu fusese atentionat şi avertizat de Maresalul Antonescu că „dacă nu-şi retrage 
oamenii puşi să-l apere, va da ordin să fie arestaţi şi trimişi pe front”. Desigur, Cristescu nu i-a 
îndepărtat pe agenţii de pază personală a Conducătorului Statului, ci i-a atentionat să fie mai discreti. 
Mareşalul se deplasa în public - subliniez: pe timp de război - în maşină deschisă şi nimeni nu a 
manifestat un act agresiv. 


Sa nu uitam ca impotriva altor sefi de state: Hitler, Churchill au avut loc mai multe tentative de 
asasinat. Pe de alta parte, este o certitudine faptul ca Miscarea Legionara a fost penetrata, la un 
moment dat, de N.K.V.D., ceea ce l-a îndreptăţit pe Pastorel Teodoreanu sa enunte cunoscutele 
versuri: ,Camarade, nu fii trist/Garda merge înainte prin partidul comunist...”. De altfel, si profesorul 
lon Coja aminteşte în „Marele Manipulator şi Asasinarea lui lorga, Ceauşescu, Culianu” de 3.000 de 
uniforme de legionari, venite de la Moscova, cu care au fost imbracati tot felul de infractori. In vara 
anului 1944, timp ce Mareşalul Antonescu se afla la Olăneşti, în noaptea de 27 spre 28 iulie 1944 
cinci legionari racolati de N.K.V.D. (Miron Nicolae, sublt. Djonat Tudor, sublt. Gheracostea Constantin, 
Serg. Maj. Vlăsceanu Pandele şi fruntaş Buta Dumitru) au fost parasutati în apropierea Olänestiului, 
misiunea lor fiind aceea de a-l suprima pe Conducătorul Statului Român care urma să vină la 
tratament în această localitate. 


După căderea lui Mussolini, lon Antonescu devenise al doilea om al Axei, după Hitler, prestigiul său 
ca militar şi seriozitatea sa erau bine cunoscute ceea ce l-a determinat pe Stalin să afirme că 
„Mareşalul Antonescu este singurul cu care se poate trata şi singurul care poate garanta condiţiile 
unui armistițiu”. În acea perioadă, Mareşalul purta - prin ambasadorul nostru la Stokholm, F. Nanu şi 
reprezentanta U.R.S.S., doamna Kolontay - tratative cu sovieticii. Atunci cum poate fi explicate 
tentative de asasinat? Simplu: se căutau căi paralele de rezolvare a contraofensivei sovietice, soluţia 
venind o dată cu marea trădare naţională a regelui Mihai |, de la 23 august 1944. Există „voci” - care 
afirmă că actul fostului suveran nu ar fi fost străin de „sugestiile” N.K.V.D., supozitie care poate fi 
asociată cu misiunea generalilor Aldea şi Racoviţă din acel august, supranumită neoficial „Poarta 
laşilor”, adică intrarea trupelor sovietice fara opunerea rezistenţei de către Armata Română, în 
contextul „Operațiunii lasi-Chisinäu”. 


Revenind la atentatul împotriva Mareşalului lon Antonescu, acesta a fost tratat la momentul producerii 
cu o discreţie absolută din partea S.S.I. şi a organelor de cercetare, toate documentele fiind secrete, 
direcționate spre serviciul special şi ascunse accesului public. Meritul dezgropării acestui caz îi 
aparţine în întregime dezvăluirilor fostului şef al Sigurantei vâlcene, Serghie landola, care, în 1992 a 
scris în presa locală despre acest caz. Precizez că în arhivele locale nu există documentE sau referiri 
la atentatul în cauză. Ulterior, la 12 ani după decesul lui Serghie landola relatările fostului şef al 
Sigurantei au fost ,confiscate”, prelucrate şi brodate cu suplimente literare de un profesor de 
istorie[1], comentate şi de istoricul Cristian Troncotă. De necontestat este însă faptul că, după cum 
relatează chiar domnia sa, dr. Florian Bichir: „Şansa mea a fost să descopăr, după doi ani de trudă şi 
cercetări încrucişate în dosarele din Arhiva Consiliului Naţional pentru Studierea Arhivelor Securităţii 
(A.C.N.S.A.S.), adevărul despre Atentatul de la Olăneşti. lar Arhiva C.N.S.A.S. are nu mai putin de 28 
de kilometri liniari. Cu toate « periajele » făcute de sovietici, tot au rămas urme! Adevărul nu dispare 
niciodată! Acest demers ştiinţific ridică o întrebare fundamentală pentru istoriografia românească, la 
care de acum încolo va trebui să se răspundă. Dacă Mareşalul negocia cu Aliaţii, deci inclusiv cu 
sovieticii, de ce s-a încercat lichidarea fizică a lui? Să fi fost toate discuţiile doar o şaradă? A câta 
oară am fost trasi pe sfoară?'Ţ2]. Aşa a apărut volumul documentar „Atentat la Mareşal. Olăneşti, 28 
iulie 1944. lon Antonescu - ţinta parasutistilor sovietici”[3]. 


Pentru o mai corectă şi complexă documentare, vă invit să citiţi un fragment din volumul Dr. Florian 
Bichir, Bucureşti, Editura RAO, 2015, „Atentat la Mareşal. Olăneşti, 28 iulie 1944. lon Antonescu - 
ţinta parasutistilor sovietici”: „Primul cercetător care abordează în istoriografie subiectul acestui 
atentat este Cristian Troncotä, care, în revista „Dosarele Istoriei” publică câteva rânduri dedicate 
acestui episod[4]. Reputatul istoric al serviciilor secrete va reveni ceva mai pe larg în volumul Glorie 
şi tragedii - momente din istoria serviciilor de informaţii şi contrainformaţii române pe Frontul dè Est 
(1941-1944). Cristian Troncotă a găsit cel puţin primele indicii ale acestui fapt absolut incredibil, dar 
eludat timp de decenii, însă cercetările sale s-au finalizat în două pagini pe care le dedică acestui 


moment crucial al istoriei noastre. lata ce avea să consemneze acesta: „Un atentat politic, mai putin 
cunoscut şi analizat de istoriografie, fusese planificat şi urma să se producă la sfârşitul lunii iunie 
1944. Tinta acestuia era maresalul lon Antonescu, adică persoana care, la acea dată, îndeplinea 
funcția de conducător al statului roman. În noaptea de 28 spre 29 iunie 1944, a fost lansată o echipă 
formată din şapte legionari (3 ofițeri, 2 subofiteri şi 2 radio-telegrafisti) în apropiere de staţiunea 
Olăneşti-Vâlcea, într-o zonă muntoasă, prielnică unei astfel de operaţii. După lansare, membrii 
grupului au reuşit să-şi ascundă toate materialele cu care fuseseră dotați, şi anume: armament, 
explozibili, mai multe rânduri de acte false şi bani (aproximativ 3.000.000 de lei). 


Unul dintre membrii echipei, îmbrăcat în uniformă de căpitan al armatei române, s-a deplasat la 
Olăneşti pentru a lua legătura cu un curier legionar - soţia unui preot din Râmnicu Vâlcea. Intrând 
într-un restaurant şi aşteptând să-şi contacteze legătura, ofiţerul român a consumat o cantitate mai 
mare de băutură, ajungând într-o stare avansată de ebrietate. Ca urmare, a fost reținut şi dus la 
postul de jandarmi. La acea dată, măsurile de ordine, precum şi vigilenta autorităţilor româneşti din 
zonă fuseseră sporite, întrucât în staţiunea Olăneşti se afla pentru tratament maresalul lon 
Antonescu. 


Starea de spirit s-a precipitat, iar organele de ordine au intrat în alertă atunci când unuia dintre ofiţerii 
de jandarmi, «intrat din întâmplare» în camera în care se afla reținut «căpitanul turmentat», i s-a părut 
că-l cunoaşte, fiind convins că mai avusese de-a face cu el în timpul rebeliunii. Suspiciunile s-au 
clarificat în urma studiului atent al fizionomiei, al comportamentului şi a vocii arestatului, ofiţerul de 
jandarmi dându-şi seama că avea în faţă pe nimeni altul decât pe Tudor Djonat, comandant legionar, 
despre care şi-a amintit că fusese trimis pe front cu gradul de sublocotenent, iar în registrele militare 
figura ca dispărut în luptele de la Don. Cel care a reuşit identificarea a dovedit perspicacitate, întrucât 
Djonat «trecuse printr-o transformare fizică», modificându-i-se, printr-o operaţie estetică, configuraţia 
obrajilor şi a bărbiei «spre a-l face de nerecunoscut». S-a procedat imediat la o cercetare informativă 
mai amplă. La postul de jandarmi s-a deplasat locotenent-colonelul Almăşanu - şeful Biroului de 
Control Militar -, însoţit de o echipă de ofiţeri, care a ajuns la Olăneşti, cu două automobile, în jurul 
orei 2 dimineaţa. 


Tudor Djonat s-a arătat cooperant în perioada anchetei, iar informaţiile furnizate de el au dus la 
identificarea şi apoi la arestarea celorlalţi 6 membri ai grupei de legionari. Au fost anunţate imediat 
autorităţile de la Bucureşti. Încă de la 6 dimineaţa şi-au făcut apariţia în Olăneşti generalul Constantin 
(Pichi) Vasiliu, şeful Jandarmeriei, generalul Nicolae Diaconescu, directorul general al Poliţiei, şi 
Eugen Cristescu, şeful S.S.I., însoţit de echipe de agenţi şi jandarmi. Cercetările informative şi 
investigaţiile făcute în acest caz au confirmat informaţiile aflate deja în bazele de date ale S.S.I. şi ale 
Sigurantei. Astfel, Tudor Djonat era cunoscut ca unul dintre comandanții legionari, «al şaselea 
membru în faimoasa echipă a spărgătorilor de fronturi de sub conducerea legionarului terorist Ovidiu 
Găină, şef al poliţiei secrete legionare, fost chestor la Prefectura Poliţiei Capitalei în regimul legionar, 
ajutor al lui Ilie Stângă, implicat în asasinatele de la Jilava, din noiembrie 1940, asasinarea evreilor, 
iniţiator a numeroase jafuri şi unul dintre conducătorii rebeliunii din ianuarie 1941», trimis pe front ca 
sublocotenent şi «dispărut în luptele de la Don». Ceilalţi doi ofiţeri ai echipei erau şi ei cunoscuţi cu 
«zestre la dosar»: |. Al. Miron, îmbrăcat în uniformă de locotenent, fost conducător al legionarilor 
terorişti, şi Cristu Costache Gheracostea, care purta uniformă de sublocotenent, şi el fost comandant 
legionar, «un fanatic» care îndeplinise «rolul de organizator al grupelor teroriste macedonene». Cu 
toţii s-au dovedit cooperanti pe parcursul anchetei, recunoscând scopul pentru care fuseseră 
parasutati: acela de a-şi face legături şi de a lua apoi contact cu Moscova, prin aparatele de radio- 
recepție, urmând să indice un loc de aterizare pentru şeful organizaţiei care-i instruise în U.R.STS. şi 
care urma, la randul lui, să fie paraşutat lângă Olăneşti la finele lunii iulie, data «când trebuia să se 


declanşeze acţiunea din interior». In momentul arestării lui L.Al. Miron si a unuia dintre subofiterii 
legionari ai echipei s-a produs un accident neprevăzut: «Când Miron s-a aplecat să bea apă (dintr-un 
izvor - n.n.), a fost împuşcat mortal de subofițer». 


Pe baza rezultatelor cercetării, dar şi a asasinării lui Miron de către un comandant de-al său, Eugen 
Cristescu şi generalul Pichi Vasiliu au formulat ipoteza că echipa celor 7 legionari fusese lansată în 
scopul asasinării mareşalului lon Antonescu. Suprimarea lui Miron - probabil, conducătorul grupului - 
s-ar fi produs tocmai pentru ca în anchetă, acesta să nu divulge şi alte detalii privind adevăratul mobil 
al acţiunii. Ulterior, directorul S.S.I. «i-a luat pe Djonat şi Gheracostea şi i-a dus la Conducătorul 
Statului». Documentele S.S.I. aflate în unitatea arhivistică pe care am consultat-o, nu ne mai 
dezvăluie şi ce a discutat mareşalul lon Antonescu ori ce era interesat să afle de la cei doi atentatori 
legionari pregătiţi în U.R.S.S.. Se menţionează doar că agenţii de siguranţă, echipele de jandarmi şi 
ofițerii Biroului de Control Militar, deplasati la Olăneşti, «au primit ordine să înceteze activitatea», 
întrucât «colaborarea a fost terminată». Probabil că mareşalul lon Antonescu a intenţionat să nu dea 
amploare acestui caz, pentru el fiind suficiente informaţiile care demonstrau că o serie de legionari 
cochetau cu Serviciile Secrete sovietice, aspect pe care-l sesizase şi în timpul rebeliunii (şi care 
fusese evidenţiat şi în lucrarea Pe marginea prăpastiei. 21-23 ianuarie 1944, publicată de 
Presedentia Consiliului de Miniştri)” [5]. 


ya 


În ciuda faptului că arhivele române au fost „periate” în repetate rânduri de către sovietici după 1944, 
după cum mărturiseşte şi Cristian Troncotă, dar şi alţi cercetători în domeniu, norocul ne-a surâs. 
După ani de cercetări în arhive suntem în stare să dezväluim exact cum s-a desfăşurat atentatul. 
Până atunci, ca o scurtă observaţie asupra celor consemnate de Cristian Troncotă, trebuie să 
semnalăm două confuzii. Troncotă crede că evenimentul s-ar fi petrecut în luna iunie 1944. În 
realitate, el a avut loc în iulie 1944, după cum se va vedea mai departe. De asemenea, în articol (şi în 
cele două volume) se vorbeşte de o echipă de şapte legionari parasutati (trei ofiţeri, doi subofiteri si 
doi radio-telegrafişti). Un alt cercetător, Sorin Oane, susţinea după declaraţiile martorilor oculari, în 
special vâlceni, de patru legionari. De fapt, după cum reiese din documentele descoperite, au fost 
cinci: sublt. Miron Nicolae, subit. Djonat Tudor, sublt. Gheracostea Constantin, Serg. Maj. Vlăsceanu 
Pandele şi fruntaş Buta Dumitru. Sorin Oane a publicat în presa vâlceană mai multe articole pe 
acestă temă, pe baza unor martori oculari. Dintre acestea, cel mai valoros şi complet studiu este cel 
intitulat „Atentatul dejucat de la Olăneşti contra mareşalului Antonescu. O variantă de lucru”. „Arhivele 
vâlcene nu au păstrat niciun document despre acest incident”, scrie prof. dr. Sorin Oane[6]. În ciuda 
celor afirmate, documente există, cu toată sortarea care a fost efectuată de către sovietici. 


În fine, ultimul istoric care s-a ocupat de subiect este colonelul Mircea Tănase, un istoric specializat în 
paraşutism şi care, în volumul „Eroi ai nimănui”, în subcapitolul „Mareşalul Antonescu vânat de 
paraşutişti”, reia practic informaţiile lui Cristian Troncotă. La Olăneşti apar Eugen Cristescu, şeful 
S.S.I., şi generalul Piki Vasiliu (subsecretar de stat şi Comandant al jandarmeriei - n.n. 1.M.). Ancheta 
desfăşurată indică o faptă de mare vitejie la prima vedere. Mână în mână, Siguranţa şi Jandarmeria 
ar fi salvat viata conducătorului statului, mareşalul Antonescu. Cercetări ulterioare amănunțite vor 
arăta că altfel au stat lucrurile. Câteodată anchetele nu seamănă cu faptele. 


Tudose P. Iorgulescu, un băiat de 13 ani, elev la Şcoala Primară cl. VIl-a din Comuna Cheia, satul 
Gurguiata, va declara anchetatorilor: „În ziua de Sâmbătă 29 Iulie a.c., a venit la casa tatălui meu un 
căpitan decorat (este vorba despre Tudor Djonat - n.a), care a cerut mâncare şi ţuică de băut. A băut 
o litră de ţuică şi a plătit 500 lei. S'a îmbătat şi a cerut tatei să mă lase să-l duc peste deal la 
Călimăneşti, dar fără să trecem din Băile Olăneşti. Când să intrăm în Băile Olăneşti, m'a amegintat 
cu pistolul pentru a mă speria, eu am fugit. Am spus tot acasă. Tot în ziua de Sâmbătă pe la ora 3 
după masă am plecat la oi la tata, pe coastele Gurguiatei, pe deal am văzut doi indivizi îmbrăcaţi în 


haine de culoarea armatei. Cand am fost vazuti de acesti indivizi s’au luat dupa mine si au tras focuri 
de revolver, eu am fugit si m’am ascuns, apoi am plecat la tata la oi. Tata a povestit jandarmilor cari 
patrulau pe acolo cele întâmplate, am fost luat si am dus pe jandarmi, la locul unde au fost ei”. 


O altă localnica, Smaranda D. Drăghici, de 15 ani, din comuna Olăneşti, „lengereasă la stabilimentul 
Băilor Olăneşti”, a povestit anchetatorilor: „în ziua de Sâmbătă 29 lulie a.c., pe la orele 14 după 
masă, am văzut pe un ofiţer care sta de vorbă la scară la vila Liviu, cu o doamnă cu părul cărunt. 
Acest ofiţer l-am auzit cerând o adresă unde ar putea să găsească o maşină particulară să meargă la 
Călimăneşti unde are pe cineva bolnav. Doamna aceia a spus că ar putea găsi la hotelul Băilor din 
maşinile Domnului Maresal, iar eu i-am spus să meargă la Primărie că poate găsi mai repede o 
maşină. El a spus că vrea repede şi o maşină particulară. Apoi a plecat spre hotelul băilor, eu l-am 
urmărit, el se uită iscoditor cercetând în toate părţile, apoi s'a întors înapoi şi a mers până dincolo de 
cartierul vilelor. Văzându-mă la casa D-lui Buzagiu, care I-a întrebat dacă nu este din cei cu parasute, 
după vorba ce am avut-o eu cu ea înainte, el n'a răspuns, au venit doi copilaşi atunci ofiţerul acesta a 
scos 500 lei şi le-a spus că le dă bani dacă-i aduce o maşină. Noi ne-am vorbit să anuntäm un 
jandarm sau din garda D-lui Maresal şi Elena Barbu a găsit doi subofiteri de la DI. Maresal şi l-a 
arătat, apoi a fost ridicat de jandarmi şi poliția din parc”. 


Elena Barbu de 42 de ani, din comuna Olăneşti, „băişiţă la stabilimentul Băilor Olăneşti”, confirma 
cele spuse de Smaranda D. Drăghici. „A venit un ofițer la noi care ne-a spus să-i găsim o maşină că 
ne dă bani. Dar eu cum vorbisem cu Smaranda despre paraşutişti l-am întrebat «Esti din cei cu 
paraşute» el ma întrebat imediat dacă mai sunt paraşutişti în Băi, eu nu am răspuns, atunci a văzut 
doi copii şi le-a spus că le dă 500 lei dacă aduc o maşină pentru el. A plecat cu copii iar eu am 
anunţat trei subofiteri din garda Dlui Mareşal, care l-au înconjurat şi acest ofiţer a stat pe o bancă la 
intrarea în parc. Subofiterul a anunţat şi acest ofiţer a fost ridicat de jandarmi dela garda Dlui Maresal 
şi poliție T7]. 

La 10 ani de la eveniment, Securitatea îi interoghează pe participanţi 


Într-o primă declaraţie dată Securităţii, landola Serghie, comisar, şeful Biroului Poliţiei de Siguranţă 
din Poliţia Oraşului Râmnicul Vâlcea, nu-şi prea aducea aminte ce se întâmplase şi care era 
implicarea sa în acest caz. Era şi cazul să se ferească! „Cazul paraşutiştilor de la Olăneşti. În această 
chestiune nu am avut nici un fel de legătură după cum se constata din raportul meu către Directiunea 
Generală a Poliţiei, ci în mod întâmplător mă găseam la Olăneşti la restaurant, când s'a produs 
arestarea unui ofițer la distanţa de 200 m. de mine, ce era paraşutat şi care mergea la postul de 
jandarmi ca să se predee şi mam dus şi eu să văd cum s'a petrecut cazul şi am asistat la predarea 
lui postului de jandarmi Olăneşti împreună cu suma de 100.000 lei, un revolver şi o busolă. Ofiţerul 
era român şi se numea Djonat Theodor, nu am schimbat nici o vorbă cu el şi nici relaţiile nu mi s'a dat 
cum stau lucrurile deşi am cerut Comandamentului de jandarmi a Legiunei Valcea’{8]. 


Ulterior, arestat în urma interogatoriului de la 2 martie 1954, comisarului landola Serghie avea să-i 
revină memoria. Nu mai avea nimic de pierdut! 


„Întrebare: În procesul verbal de interogatoriu din 1 Martie 1954, ai arătat că în lulie 1944, în com. 
Băile Olanesti-Valcea au fost lansați un număr de 4-5 paraşutişti de un avion sovietic. Care a fost 
activitatea Dtale în cadrul acestei acţiuni? 


Răspuns: În cadrul acestei acţiuni eu nu am desfăşurat nici un fel de activitate. 


Întrebare: Detaliază tot ce cunoşti în legătură cu cele de mai sus? Pa 


Räspuns: in luna lulie 1944, am primit dela Legiunea de Jandarmi o nota telefonica prin care mi se 
cerea sa iau masuri de identificare si arestare a unui numar de circa 4-5 parasutisti ce au fost lansati 
de un avion sovietic in jurul com. Baile Olanesti, in cazul ca acestia isi vor face aparitia pe raza 
orasului Rm. Valcea. Dupa 2 zile dela primirea acestei note telefonice a venit la Rm. Valcea numitul 
Anton Vulcan fost comisar ajutor si agentul Sava Turcanu, ambii din Directia Generala a Politiei, cari 
erau detasati la Presedentia Consiliului de Ministri si cari la aceea data faceau parte corpul de paza 
al politistilor de pe langa Maresal Antonescu - care se gasea la Olanesti. 


Acestia mi-au cerut sa le pun la dispozitie fisierul sigurantei fara a-mi spune despre ce este vorba. 
Dupa ce au cautat in fisier au plecat la Olanesti, si mi-au spus ca vor mai veni a doua Zi cu masina sa 
mă ia la Olăneşti pentru a sta de vorbă cu Eugen Cristescu - Şeful S.S.I. A doua zi a venit o maşină şi 
am plecat la Olăneşti. Am aşteptat la hotel până la ora 12,30 pe Eugen Cristescu - însă acesta nu a 
venit. - În timp ce aşteptam pe Eugen Cristescu - am discutat cu Ştefan Teodorescu fost Şef de 
Poliţie, care era Şeful echipei de pază şi cu Anton Milcan. - Dela ei am aflat că la punctul Comanca 
s'au lansat 5 parasutisti - îmbrăcaţi în uniforme de ofiţeri români - cari erau legionari. Că după ce au 
fost lansați s'au luat la ceartă cu care ocazie unul dintre ei a împuşcat pe unul din acel grup dupa 
care cel care săvârşise crima a plecat şi s'a predat Postului de Jandarmi. Mi-au mai spus că unul din 
cei lansați se banueste că ar putea fi găzduit de o studentă din Rm. Vâlcea, în care sens urmam sa 
mi se ceară relaţii de Cristescu Eugen. 


La orele 12,30 împreună cu cei doi am plecat să luăm masa la restaurant, unde am găsit la o masă 
mai mulţi ofiţeri împreună cu Eugen Cristescu şi Generalul Pichi Vasiliu - Ministru de Interne. În timp 
ce luam masa cu cei doi arätati mai sus a trecut prin faţa restaurantului un cetăţean îmbrăcat în 
uniformă de cpt. de artilerie (uniforma armatei române) cu bonetă în mână şi cu nasturii desfäcuti la 
haină. Anton Milcan văzându-l sa adresat şefului de Poliţie Teodorescu spunându-i că ofiţerul 
îmbrăcat în uniformă de căpitan este legionarul Djonat Teodor pe care el l-a filat timp de 6 luni în 
Bucuresti când făcea serviciu la Dir. Generală. Atunci Teodorescu Ştefan l-a întrebat de circa 2-3 ori 
pe Anton Milcan dacă nu greşeşte, iar acesta susţinând cele arătate mai sus am plecat amândoi în 
urma ofițerului capitan pe care l-am oprit, iar căpitanul nevoind să se supună s'a petrecut o busculada 
între ei. 


Ofițerii cari erau la masă cu Eugen Cristescu, văzând busculada dintre 2 civili şi un militar au fugit 
întracolo cu care ocazie am plecat şi eu în acel loc. Ajungând acolo am auzit discuţia violentă dintre 
căpitanul arestat şi Colonelul de Jandarmi lonescu al cărui nume l-am aflat ulterior. Căpitanul 
adresându-se colonelului i-a spus: «că nu stă de vorbă cu nimeni decât cu Generalul Şteflea sau 
Mareşalul Antonescu pentru că a venit într'o misiune». Cu aceea ocazie am văzut la cei 2 poliţişti un 
pistol Bereta, mai multe bancnote a 500 lei şi o busolă. Colonelul lonescu a ordonat să fie dus la 
Postul de jandarmi, iar căpitanul a spus că refuză să meargă la postul de jandarmi şi că merge cu cei 
2 poliţişti pe care îi cunoaşte. Eu împreună cu cei 2 poliţişti şi cu căpitanul am plecat la Postul de 
Jandarmi Olăneşti unde Teodorescu Ştefan a încheiat un proces verbal de predarea sus numitului 
Postului de jandarmi împreună cu corpurile delicte şi obiectele găsite asupra căpitanului (suma de 
105.000 lei). Proces-verbal pe care l-am semnat atât eu cât şi Milcan Anton ca martori. Predarea sa 
făcut Plut. Popa. După aceasta a venit la Postul de Jandarmi colonelul lonescu care ne-a cerut să 
părăsim postul şi astfel noi am plecat. 


După 30 minute am plecat la Râmnicu Vâlcea şi am raportat inspectoratului cele de mai sus 
menţionând că jandarmii au refuzat să-mi dea relaţii amănunțite în acest sens. Mai târziu am aflat ca 
ei au venit ca să atenteze la viata Mareşalului Antonescu. După ce am citit cuvânt cu cuvânt 
prezentul proces-verbal de interogatoriu şi am constatat că corespunde întocmai cu cele declarate de 
mine susţin şi-l semnez'[9]. 


Marturia comisarului, confirmata de declaratia lui Tudor Djonat. Comisarul de siguranta nu mintea. 
Chiar Tudor Djonat recunostea în prima declaraţie scrisă cum a fost arestat: „Ajuns în sat am găsit 
nişte țărani cosind fân pe care i-am rugat să-mi dea explicaţii cum să ajung la Călimăneşti sau 
Râmnicu Vâlcea; ei mi-au spus că imediat merg şi ei. Mergând am ajuns la un şopron unde am cerut 
unui om un pic de apă şi acesta mi-a spus că nu-i bine să beau apă şi mi-a dat ţuică. De acolo am 
luat un băiat să mă conducă; ei mi-au spus că e mai bine să merg la Olăneşti şi de acolo să iau cursa 
spre Râmnicu Vâlcea. Am mers circa vre'o două ore şi am ajuns la Olăneşti. Aci ajuns am văzut că 
era armată multă adică jandarmi şi se află DI. General Vasiliu. Eu atunci m'am întors înapoi spre 
centrul băilor Olăneşti şi aci am văzut de departe nişte civili care veneau spre mine; imediat i-am 
recunoscut că erau poliţişti din Prefectura Poliţiei Capitalei şi atunci am fost bucuros că voi putea să-i 
rog sa mă ducă la cei în drept; ei s'au apropiat de mine şi au strigat DI. Djonat, da el în persoană si 
atunci au tăbărit asupra mea vre'o patru subofiteri de jandarmi, cărora le-am spus d-lor fiţi vă rog 
putin mai tacticoşi şi nu faceţi din aceasta un spectacol şi nici un act de bravură pentru Dvs. Au 
asistat la aceasta şi mai multi ofițeri de jandarmi şi au văzut cât de paşnic şi liniştit eram. Ceiace mă 
determină să mă duc la Călimăneşti sau Rm. Vâlcea era faptul că voiam să mă predau unor autorităţi 
care să înțeleagă adevărata situaţie şi să nu caute să-şi bată joc de mine şi pe spatele meu să-şi facă 
un titlu de glorie înscenând o întreagă poveste, căci ştiu felul cum procedează şefii de post şi modul 
barbar cum se comportă”. 


Tot acest demers ştiinţific de cercetare a tentativei de atentat asupra mareșalului lon Antonescu ridică 
o întrebare fundamentală pentru istoriografia românească. Întrebare la care de acum încolo va trebui 
să se răspundă. Dacă Maresalul negocia cu Aliaţii, deci inclusiv cu sovieticii, de ce s-a încercat 
lichidarea fizică a lui? Să fi fost toate discuţiile doar o şaradă? A câta oară am fost traşi pe sfoară? 
Prin descoperirea acestor documente, atentatul de la Olăneşti devine o bornă de neocolit în istoria 
neamului românesc. 


Mărturiile arhivistice confirmă teoria profesorului Sorin Oane (preluare din articolele fostului şef al 
singurantei vâlcene, Serghie landola - n.n. I.M.), care susţine în „Atentatul dejucat de la Olăneşti 
contra mareşalului Antonescu. O variantă de lucru”: „Unul dintre legionarii parasutati, Tudor Djonat, s- 
a deplasat şi el la Băile Olăneşti pentru a lua legătura cu un curier legionar, soţia unui preot din 
Râmnicu Vâlcea. Până a-şi întâlni legătura, Djonat a intrat într-un restaurant din staţiune, unde a 
consumat o cantitate mai mare de băutură. În stare de ebrietate, Djonat a plecat apoi spre locul 
întâlnirii. Din nefericire pentru el a fost însă recunoscut de comisarul Milcom, aflat pe terasa unui 
restaurat din centrul staţiunii. Milcom stătea la masă cu Serghie landola, şeful Sigurantei vâlcene, şi 
cu Ştefan Theodorescu, polițistul care urma să răspundă de securitatea mareşalului Antonescu la 
Băile Olăneşti. La celelalte mese se aflau Piki Vasiliu, Eugen Cristescu, cât şi avocatul Radu 
Liveazeanu. Milcom vorbea tocmai despre... Tudor Djonat, având informaţii despre el de la 
Gheracostea, legionarul care se predase. landola îi povestea că îl cunoştea pe fratele acestuia, pe 
lon Djonat, refugiat basarabean din Soroca, stabilit la Râmnicu Vâlcea şi a cărui soţie era evreică. N- 
au trecut 30 de minute de când se aşezaseră la masă, când Milcom a observat că din direcţia vilei 
mareşalului, vila Scarlat, cobora un ofiţer în uniformă de căpitan, mergând putin legănat. Avea 
vestonul descheiat la gât, iar chipiul era ţinut în mână. Comisarul s-a sculat în picioare ca fulgerat, l-a 
fixat cu privirea şi a spus perplex: «D-le şef, acesta este Djonat!». El s-a repezit la Djonat, l-a apucat 
pe la spate de ambele mâini, iar în acelaşi timp şeful de poliţie Ştefan Thedorescu i-a ieşit în faţă, 
Djonat fiind astfel complet imobilizat. 


Djonat a fost recunoscut de comisarul Milcom cu destulă greutate, totuşi, datorită unei operatii 
estetice, care i-a modificat fizionomia obrajilor şi a bărbiei. Milcom îl ştia însă foarte bine din perioada 
rebeliunii legionare din 1941, Djonat fiind şi unul dintre participanţii la asasinatele de la Jilava, din 


seara zilei de 27 noiembrie. Comisarul îl filase şi după aceea. Dar, după reprimarea rebeliunii 
legionare, Djonat fusese trimis pe frontul rusesc. De fapt, Antonescu îi trimisese în prima linie a 
frontului pe toţi legionari prinşi după rebeliune. Piki Vasiliu i-a pus o întrebare, dar Djonat a răspus 
obraznic: «Domnule general, cu dumneavoastră nu stau de vorbă! Vin într-o misune specială şi nu 
iau contact decât cu di. general Steflea!». Acesta era şeful Marelui Stat Major al Armatei. La acest 
răspuns a intervenit colonelul de jandarmi lonescu, care l-a înjurat pe Djonat. Acesta a replicat tăios: 
«D-le colonel, nu mă înjura, sunt ofițer român ca şi dumneatal!»”. 


Atentatul din iulie 1944 impotriva Mareşalului, coroborat cu rebeliunea legionară, ambele dirijate de 
Moscova, dar şi cu actul de trădare naţională de la 23 august 1944 capătă sens, volumul domnului dr. 
Florian Bichir fiind, în egală măsură oportun şi important prin documentele - elementele de noutate - 
prezentate în volum. 


Notă: Textul face parte din comunicarea prezentată în cadrul Sesiunii de Comunicări şi Dezbateri 
Ştiinţifice ŞTIINŢA, ISTORIA, ARMATA şi SERVICIILE SPECIALE ÎN APĂRAREA ROMÂNIEI, 12-14 
iunie 2015 şi citează fragmente din volumul Dr. Florian Bichir, „Atentat la Mareşal. Olăneşti, 28 iulie 
1944. lon Antonescu - ţinta parasutistilor sovietici”, Bucureşti, Editura RAO, 2015. 

